**Tisztelt Ügyfeleink!**

A covid 19 járvány utóbbi időben tapasztalható fokozott terjedésére figyelemmel valamennyiünk egészségének védelme érdekében kérjük, hogy személyes ügyfélfogadás során irodánkban az alábbiakat betartani szíveskedjenek:

* **kérjük, hogy viseljen maszkot vagy az orrot, illetve szájat eltakaró sálat a konzultáció alatt**
* **kérjük, hogy kísérőt, illetve gyermeket ne hozzon magával a megbeszélésre**
* **kérjük, az irodába belépéskor mosson kezet vagy használja a kihelyezett fertőtlenítőt**
* **kérjük, más személyektől legalább 1,5 méter távolságra foglaljon helyet**

Amennyiben betegnek érzi magát, vagy koronavírusra utaló tünetei vannak (vagy amennyiben családi vagy ismerősi körében előfordult ilyen eset), kérjük, kérjen időpontot online konzultációra vagy amennyiben ragaszkodik a személyes egyeztetéshez, kérje a konzultáció elhalasztását.

Az online konzultáció alkalmazása, illetve személyes konzultáció elhalasztása iránti kérelmet nem kell indokolni az okok megjelölésével. a fentiekkel ellentétes magatartásból fakadó következmények az illető személyt terhelik, e körben felelősségünket kizárjuk.

A fentiek betartása mellett sem zárható ki, hogy az irodánkba belépő személyek koronavírussal fertőződnek meg, melyért való felelősségünket kizárjuk.

Megtisztelő bizalmukat és azt, hogy önök is hozzájárulnak a járvány elleni hatékony védekezéshez, ezúton is köszönjük.

Tisztelettel,

Dr. Lóczi Gabriella Ügyvéd